CELEX: C2006/249/30
Language: et
Date: 2006-10-14 00:00:00
Title: Kohtuasi T-213/06: 4. augustil 2006 esitatud hagi — Euro-Information versus Siseturu Ühtlustamise Amet (sõnamärk CYBERGESTION )

14.10.2006   
            
            
               ET
            
            
               Euroopa Liidu Teataja
            
            
               C 249/12
            
         4. augustil 2006 esitatud hagi — Euro-Information versus Siseturu Ühtlustamise Amet (sõnamärk “CYBERGESTION”)
   (Kohtuasi T-213/06)
   (2006/C 249/30)
   Hagiavaldus esitati prantsuse keeles
   Pooled
   
      Hageja: Européenne de traitement de l'information SAS (Euro-Information) (Strasbourg, Prantsusmaa) (esindajad: advokaadid A. Jacquet, J. Schouman ja P. Greffe)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada tervikuna ühtlustamisameti esimese apellatsioonikoja 24. mai 2006. aasta otsus (asi R 68/2006-1), millega lükati tagasi tema taotlus nr 4 114 716 registreerida ühenduse kaubamärk CYBERGESTION kõikidele taotletud kaupadele ja teenustele klassides 9, 36 ja 38;
            
         
               —
            
            
               vastavalt registreerimistaotlusele nr 4 114 716 registreerida ühenduse kaubamärk CYBERGESTION kõikidele taotletud kaupadele ja teenustele.
            
         Väited ja peamised argumendid
   
      Asjaomane ühenduse kaubamärk: Sõnamärk “CYBERGESTION” kaupadele klassis 9, 36 ja 38 (taotlus nr 4 114 716).
   
      Kontrollija otsus: Keelduda registreerimisest.
   
      Apellatsioonikoja otsus: Jätta kaebus rahuldamata.
   
      Väited: Hageja väidab, et vastupidi sellele, mida leidis ühtlustamisameti apellatsioonikoda vaidlustatud otsuses, on tema kaubamärk moodustatud suvaliselt ja nõukogu määruses nr 40/94 nõutud piisava eristusvõimega taotletud kaupade ja teenuste osas.